
BLAGOST 
"Učite se od mene, jer sam krotka i ponizna srca"' (Mt 11,29). 


(Mt 11,29) 
(29) Uzmite jaram moj na sebe, učite se od mene jer sam krotka i ponizna srca i naći ćete spokoj 
dušama svojim. 


Isus, koji to kaže, jest vrhunsko objavljenje blagosti Boga (Mt 12,18 sl); 


(Mt 12,18 sl) 

(18)Evo Sluge mojega, koga sebi izabrah: mog ljubimca, miljenika duše moje! Stavit ću Duha 
svoga na njega: naviještat će pravo narodima; (19)preti se neće, neće bučiti, glas mu se neće čuti 
po trgovima; (20)trske stučene prelomiti neće, stijenja što tek tinja neće ugasiti - sve dok do 
pobjede ne izvede pravo. 


on je izvor naše blagosti, kad obznanjuje: "'Blago krotkima'' (Mt 5,5). 


(Mt 5,5) 
(5) Blago krotkima: oni će baštiniti zemlju! 


1. Božja blagost. - Stari zavjet pjeva o golemoj i blagoj dobroti Božjoj (Ps 31,20; 86,5), 
(Ps 31,20) 
(20) O, kako je velika, Gospodine, tvoja dobrota, koju čuvaš za one koji te se boje, koju iskazuješ 


onima što se tebi utječu naočigled sinovima čovječjim. 


(Ps 86,5) 
(5) Jer ti si, Gospode, dobar i rado praštaš, pun si ljubavi prema svima koji te zazivaju. 


koja se očituje u upravljanju svemirom (Mudr 8,1; 15,1) 


(Mudr 8,1) 
Njena se snaga prostire s jednoga kraja svijeta na drugi i blagotvorno upravlja svemirom. 


(Mudr 15,1) 
A ti si, Bože naš, blag i istinit, spor na gnjev i svime milostivo upravljaš. 


i poziva nas da to okusimo (Ps 34,9). 


(Ps 34,9) 
(9) Kušajte i vidite kako dobar je Gospodin: blago čovjeku koji se njemu utječe! JOD 


Slađe su od meda Božje riječi, njegov Zakon (Ps 119,103; 19,11; Ez 3,3), 


(Ps 119,103) 
(103) Kako su slatke nepcu mom riječi tvoje, od meda su slađe ustima mojim. 


(Ps 19,11) 
(11) dragocjeniji od zlata, od zlata čistoga, slađi od meda, meda samotoka. 


(Ez 3,3) 
(3) 1 reče: "Sine čovječji, nahrani trbuh i nasiti utrobu svitkom što ti ga dajem!" I pojedoh ga, 1 
bijaše mi u ustima sladak kao med. 


spoznaja njegove mudrosti (Izr 24,13; Sir 24,20), 


(Izr 24,13) 
(3) Mudrošću se zida kuća i razborom utvrđuje, 


(Sir 24,20) 
(20) Jer je spomen na mene slađi od meda i baština moja od mednoga saća. 


i vjernost njegovu Zakonu (Sir 23,27). 


(Sir 23,27) 
(27) I priznat će svi oni koji ostanu iza nje da nema ništa bolje od straha Gospodnjeg, nema ništa 
slađe no vršiti zapovijedi Gospodnje. 


Bog hrani svoj narod kruhom koji nasićuje svaki tek; on tako otkriva svoju slatkoću (Mudr 
16,20 sl), 


(Mudr 16,20 sl) 

(20) A narod si svoj hranio hranom anđeoskom, slao mu s neba gotov kruh koji je imao u sebi svaku 
slast i ugađao svakom ukusu. (21) Pokazao si svojim darom slatku nježnost prema djeci, jer je dar 
ugađao svakom teku i mijenjao se u što je tko htio. 


slatkoću što je daje okusiti narodu kojemu je on ljubljeni zaručnik (Pj 2,3), 
(Pj 2,3) 


(3) - Što je jabuka među šumskim stablima, to je dragi moj među mladićima; bila sam željna hlada 
njezina i sjedoh, plodovi njeni slatki su grlu mome. 


slatkoću što nam je Gospodin Isus dokraja otkriva (Tit 3,4) 


(Tit 3,4) 
(4) Ali kad se pojavila dobrostivost i čovjekoljublje Spasitelja našega, 


i daje okusiti (1 Pt 2,3). 


(1 Pt 2,3) 
(3) ako ste doista okusili kako je dobar Gospodin. 


2. Blagost i poniznost. - Mojsije je uzor prave blagosti, vrline koja nije slabost, već ponizna 
podložnost Bogu, zasnovana na vjeri u njegovu ljubav (Br 12,3; Sir 45,4; 1,27; usp. Gal 5,22 
sl). 


(Br 12,3) 
(3) Mojsije je bio veoma skroman čovjek, najskromniji čovjek na zemlji. 


(Sir 45,4) 
(4) Zbog njegove vjernosti i poniznosti posveti ga, izabra ga jedinog između sviju ljudi; 


(Sir 1,27) 
(27) Jer strah je Gospodnji mudrost i pouka, i Gospodu je draga vjernost i krotkost. 


(Gal 5,22 sl) 
(22) Plod je pak Duha: ljubav, radost, mir, velikodušnost, uslužnost, dobrota, vjernost, (23) blagost, 
uzdržljivost. Protiv tih nema zakona. 


Ta je ponizna blagost značajka "'ostatka"' što će ga Bog spasiti i kralja koji će dati mir svim 
narodima (Sef 3,12; Zah 9,9 sl = Mt 21,5). 


(Sef 3,12) 
(12) jer ću pustiti da u tebi opstane samo skroman i čedan narod, i u imenu Gospodnjem tražit će 
okrilje 


(Zah 9,9 sl) 

(9) Klikni iz sveg grla, Kćeri sionska! Viči od radosti, Kćeri jeruzalemska! Tvoj kralj se evo tebi 
vraća: pravičan je i pobjedonosan, ponizan jaše na magarcu, na magaretu, mladetu magaričinu. (10) 
On će istrijebit' kola iz Efrajima i konje iz Jeruzalema; on će istrijebit' luk ubojni. On će navijestit 
mir narodima; vlast će mu se proširit' od mora do mora i od Rijeke do rubova zemlje. 


(Mt 21,5) 
(5)Recite kćeri Sionskoj: Evo kralj ti tvoj dolazi, krotak, jašuć na magarcu, na magaretu, mladetu 
magaričinu. 


One koji su blagi i podložni njegovoj riječi (Jak 1,20 sl) 


(Jak 1,20 sl) 
(20) Jer srdžba čovjekova ne čini pravde Božje. (21) Zato odložite svaku prljavštinu i preostalu 
zloću i sa svom krotkošću primite usađenu riječ koja ima moć spasiti duše vaše. 


Bog vodi (Ps 25,9), 


(Ps 25,9) 
(9) On ponizne u pravdi vodi i uči malene putu svome. KAF 


podržava (Ps 147,6), 


(Ps 147,6) 
(6) Gospodin pridiže ponizne, zlotvore do zemlje snizuje. 


spašava (Ps 76,10), 


(Ps 76,10) 
(10) kad se diže Bog da sudi, da spasi uboge na zemlji. 


daje im prijestolje mogućnika (Sir 10,14) 


(Sir 10,14) 
(14) Gospod je srušio prijestolja silnika 1 potlačene posadio na mjesto njihovo. 


i omogućuje im uživanje mira u svojoj zemlji (Ps 37,11 = Mt 5,5). 


(Ps 37,11) 
(11) Zemlju će posjedovati krotki, obilje mira oni će uživat. ZAJIN 


(Mt 5,5) 
(5) Blago krotkima: oni će baštiniti zemlju! 


3. Blagost i ljubav. - Tko je poslušan Bogu, blag je prema ljudima, napose prema siromasima 
(Sir 4,8). 


(Sir 4,8) 
(8) Saslušaj siromaha i uljudno mu odzdravi; 


Blagost je plod Duha (Gal 5,23) (trebalo bi pisati Gal 5,22 sl -napomena Milan K.) 


(Gal 5,22 sl) 
(22) Plod je pak Duha: ljubav, radost, mir, velikodušnost, uslužnost, dobrota, vjernost, (23) blagost, 
uzdržljivost. Protiv tih nema zakona. 


i znak prisutnosti višnje Mudrosti (Jak 3,13.17). 


(Jak 3,13.17) 

(13) Je li tko mudar i razborit među vama? Neka dobrim življenjem pokaže svoja djela u mudroj 
blagosti. 

(17) A mudrost odozgor ponajprije čista je, zatim mirotvorna, milostiva, poučljiva, puna milosrđa i 
dobrih plodova, postojana, nehinjena. 


Pod svojim dvojakim vidom, vidom dobrote (grč. praytes) i blage umjerenosti (grč. epieikeia), 
ta je blagost obilježje Krista (2 Kor 10,1), 


(2 Kor 10,1) 
Ja, Pavao, osobno vas zaklinjem blagošću i obazrivošću Kristovom - ja koji sam licem u lice među 
vama "skroman", a nenazočan prema vama "odvažan" - 


njegovih učenika (Gal 6,1; Kol 3,12; Ef 4,2) 


(Gal 6,1) 
Braćo, ako se tko i zatekne u kakvu prijestupu, vi, duhovni, takva ispravljajte u duhu blagosti. A 
pazi na samoga sebe da 1 ti ne podlegneš napasti. 


(Kol 3,12) 
(12) Zaodjenite se dakle - kao izabranici Božji, sveti 1 ljubljeni - u milosrdno srce, dobrostivost, 
poniznost, blagost, strpljivost 


(Ef 4,2) 
(2) Podnosite jedni druge u ljubavi; 


i njihovih pastira (1 Tim 6,11; 2 Tim 2,25). 
(1 Tim 6,11) 
(11) A ti se, Božji čovječe, toga kloni! Teži za pravednošću, pobožnošću, vjerom, ljubavlju, 


postojanošću, krotkošću! 


(2 Tim 2,25) 
(25) da s blagošću preodgaja protivnike, ne bi li ih Bog podario obraćenjem te spoznaju istinu 


Ona resi kršćanske žene (1 Pt 3,4) 

(1 Pt3,4) 

(4) Nego: čovjek skrovita srca, neprolazne ljepote, blaga i smirena duha. To je pred Bogom 
dragocjeno. 


i usrećuje njihova ognjišta (Sir 36,23). 


(Sir 36,23) 
(23) Ako su dobrota i nježnost na njezinim usnama, muž joj nije kao ostali ljudi. 


Pravi kršćanin i u progonstvu (1 Pt 3,16) 

(1Pt3,16) 

(16) ali blago i s poštovanjem, dobre savjesti da oni koji ozloglašuju vaš dobar život u Kristu, 
upravo onim budu postiđeni za što vas potvaraju. 

pokazuje ozbiljnu blagost prema svakomu (Tit 3,2; Fil 4,5); 

(Tit 3,2) 

(2) nikoga da ne pogrđuju, da budu neratoborni, popustljivi, da očituju svaku blagost prema svim 


ljudima. 


(Fil 4,5) 
(5) Blagost vaša neka je znana svim ljudima! Gospodin je blizu! 


tako posvjedočuje da je "jaram [Gospodinov] sladak" (Mt 11,30), jer to je jaram ljubavi. 


(Mt 11,30) 
(30) Uistinu, jaram je moj sladak i breme moje lako." 


-sastavio Milan Kušnjačić, 24. siječnja 2024. 


